**Marianna Novotná**

**Diplomové práce**

**Dohodnuté**

1. Pavol Porubský

Civilnoprávna zodpovednosť za autonómne vozidlá

Civil liability for autonomous vehicles

Diplomová práca má analyzovať možnosti uplatnenia existujúcich civilnoprávnych skutkových podstát zodpovednosti za škodu na novosaformujúci fenomén autonómnych vozidiel tak z pohľadu okruhu zodpovedných subjektov, tradičných princípov deliktného práva ako aj technických a technologických špecifík autonómnych systémov riadenia.

2. Ukropová Jana

Konanie non-lege artis v oblasti poskytovania zdravotných služieb a jeho právne následky v oblasti deliktného práva

Non-lege artis practice in health services and its legal consequences in tort law

Diplomová práca má analyzovať koncept poskytovania zdravotnej starostlivosti spôsobom non-lege artis a jeho právne následky v rámci zodpovednosti za spôsobené ujmy. Dôraz má byť kladený na špecifiká deliktnoprávnych konceptov v oblasti poskytovania zdravotných služieb, najmä vymedzenie (právnej) povahy a obsahu konania non-lege artis, prípustnosť pravdepodobnej kauzality v slovenskom právnom poriadku, inštitút obrátenia dôkazného bremena v medicínskych sporoch a pod.

**Bakalárske práce**

**Dohodnuté**

1. Tholtová Alžbeta

Civilnoprávna zodpovednosť za ujmu na zdraví spôsobenú očkovaním

Civil liability for personal injury caused by vaccination

Bakalárska práca má analyzovať problematiku zodpovednosti za ujmu na zdraví, ktorá vznikla ako dôsledok vakcinácie najmä vo vzťahu k nežiaducim účinkom vakcín. Práca vymedzí okruh zodpovedných subjektov v nadväznosti na diferenciáciu kategorizácie vakcín, posúdi rozsah aplikovateľnosti existujúcich skutkových podstát deliktného práva a rozoberie prípadné nedostatky, či sporné body vyplývajúce z normatívnej úpravy či jej interpretácie.

**Voľné**

Zodpovednosť za ujmu spôsobenú vadným výrobkom s osobitným dôrazom na judikatúru (nielen) Súdneho dvora EÚ

Liability for damage caused by defective products, with particular regard to the case law of the Court of Justice of the EU

Bakalárska práca analyzuje povahu a základné inštitúty civilnoprávnej zodpovednosti za škodu spôsobenú vadným výrobkom v nadväznosti na ich normatívnu národnú a nadnárodnú úpravu, pričom osobitný dôraz je v týchto otázkach kladený na rozhodovaciu prax SD EÚ, rovnako ako rozhodovaciu prax vnútroštátnych súdov.